නොකළ වරදකට තම යතුරු පැදිය අකුරැස්ස පොලිසිය ගෙන ආ බව පවසමින් සාධාරණය ඉටුවනතුරු උපවාසය අත නොහරින බව පවසා පුද්ගලයෙකු අකුරැස්ස පොලිසිය ඉදිරිපිට ගසක් මතට නැගී විරෝධතාවක් අරඹා තිබෙනවා.අකුරැස්ස දීගල දීගහහේන ප්‍රදේශයේ 37 හැවිරිදි උයන්ගොඩ හේවගේ සමන්ත නමැති මෙම පුද්ගලයා කියා සිටින්නේ තම යතුරු පැදිය , තමා සතුව තිබූ රු 23360ක මුදල ලබා දෙන ලෙසයි.මේ පිළිබඳව අකුරැස්ස පොලිස් ස්ථානයෙන් කළ විමසීමකදී දැනගත හැකි වුයේ ගිනි අවි ඇති ස්ථානයක් පිළිබඳව ලද තොරතුරක් මත දිගන ප්‍රදේශයේ කුරුඳු වාඩියක් පරික්ෂා කිරීමේදී එහි සිටි තිදෙනෙකුගෙන් දෙදෙනෙකු පලාගිය අතර එක සැකකරුවෙකු සමඟ මෙරට නිෂ්පාදිත බෝර 12 ගිනි අවියක්,නැවත පුරවන ලද ජීව උණ්ඩ දෙකක් සහ හිස් පතුරම් කොපු 3 ක් අත්අඩංගුවට ගෙන පැමිණි අතරතුර යතුරු පැදියකින්  පලායමින් සිටි අයෙකු නතරකොට සිදුකළ ප්‍රශ්න කිරීම් වලදී යතුරු පැදිකරු යතුරුපැදිය දමා පලාගිය බවයි.